《题萧叔原江山图画》
宋代·曾丰

玻璃横眠苍玉立，一段清姿天幻出。霞作丹浆云墨汁，恢张太素以为质。

一时盘古纵横笔，万古玄冥浓淡色。乾坤两间一亭中，立人自下酬答功。

酒盏棋枰意气充，薰炉茗椀情性融。耳阏目阏还大道，声尘色尘入长空。

客来且伴主人醉，机械客犹梏仁智。未知二者一之赘，休言一者赘之细。

上人已悟细之至，何当更悟也无细，若至之谓□□□。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。